ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2120/96 υποβολή: Josι Valverde Lσpez (PPE) προς την Επιτροπή (26 Iουλίου 1996)

Θέμα: Ταχεία επισήμανση και διάγνωση περιπτώσεων ΣΕΒ

Η βρετανική κυβέρνηση υποστηρίζει μετ' επιμονής ότι δεν υπάρχουν επιστημονικές αποδείξεις σχετικά με τη μετάδοση της ΣΕΒ στον άνθρωπο και ότι συνεπώς είναι ανάγκη να αποκατασταθεί η εμπιστοσύνη των καταναλωτών.

Ωστόσο είναι σαφές ότι η αποκατάσταση της εμπιστοσύνης των καταναλωτών δεν είναι αρκετή με το να αρθεί στο σύνολό της ή εν μέρει η απαγόρευση των εξαγωγών βοείου κρέατος και των παράγωγων προϊόντων του. Το ουσιώδες ως προς το θέμα αυτό είναι να ενημερωθούν με σαφήνεια οι καταναλωτές για τα μέτρα υγειονομικού ελέγχου που λαμβάνονται με σκοπό να διασφαλισθεί ότι το κρέας και τα προϊόντα που προέρχονται από αυτό δεν περιέχουν στοιχεία μεταδοτικά της νόσου ΣΕΒ.

Επί του παρόντος δε φαίνεται να υπάρχει κάποια εργαστηριακή μέθοδος που να διασφαλίζει τον εντοπισμό της ΣΕΒ. Ο υγειονομικός έλεγχος περιορίζεται μόνο στη διενέργεια ιστοπαθολογικών δοκιμών σε κάθε ζώο που θανατώνεται.

Πόσο χρόνο χρειάζεται ένας κτηνίατρος για τη διενέργεια αυτού του ελέγχου;

Έχει επιβληθεί στα σφαγεία του Ηνωμένου Βασιλείου έλεγχος σε κάθε ζώο υπό την ευθύνη του κτηνιάτρου, με την καταχώρηση των ελέγχων αυτών σε ειδικό μητρώο και την σήμανση κάθε βοοειδούς που θανατώνεται;

Aπάντηση του κ. Fischler εξ ονόματος της Επιτροπής (24 Σεπτεμβρίου 1996)

Είναι σαφές ότι μία εργαστηριακή δοκιμή, η οποία θα μπορούσε να διαπιστώσει την παρουσία του παράγοντα της σπογγώδους εγκεφαλοπάθειας των βοοειδών (ΣΕΒ) σε ένα ζώο κατά τη διάρκεια της ζωής ή κατά τη σφαγή, θα αποτελούσε ένα χρήσιμο εργαλείο για την πρόληψη της ανθρώπινης έκθεσης στη νόσο αυτή και, ως εκ τούτου, για τη βελτίωση της εμπιστοσύνης των καταναλωτών.

Επίσης, υπάρχει επί του παρόντος μία πρακτική δοκιμή με την οποία μπορεί να επιτυγχάνεται αυτό. Οι μέθοδοι που διατίθενται σήμερα απαιτούν πολύ χρόνο και δεν είναι κατάλληλες για χρήση σε σφαγεία, ενώ είναι μόνο κατάλληλες για την επιβεβαίωση κλινικών περιπτώσεων, ή ζώων σε πολύ τελευταία στάδια επώασης. Η εργασία παρεμποδίζεται από την έλλειψη γνώσεων γύρω από τη φύση του παράγοντα. Οι υφιστάμενες τεχνικές βασίζονται στον εντοπισμό άλλων δεικτών της νόσου, όπως είναι οι ιστοπαθολογικές μεταβολές ή η παρουσία μη κανονικής πρωτεΐνης στα δείγματα βιοψίας του ιστού ή στα υγρά, όπως είναι το εγκεφαλονωτιαίο υγρό. Μέχρι σήμερα, δεν εντοπίστηκε κανένας δείκτης στο αίμα ή άλλο ευκολότερα διαθέσιμο υλικό. Τουλάχιστον ένα εργαστήριο ανέπτυξε μία δοκιμή, η οποία είναι χρήσιμη στην πρόβλεψη ενδεχόμενου κρούσματος τρομώδους νόσου στα πρόβατα, με τη χρήση υλικού που προέρχεται από τις αμυγδαλές. Αυτό θα αξιολογηθεί σε σχέση με την ΣΕΒ.

Εν τω μεταξύ, δεν είναι δυνατόν να διεξαχθούν συνήθεις δοκιμές σε σφαγεία. Γι' αυτό το λόγο η πολιτική του Ηνωμένου Βασιλείου και της Κοινότητας στηρίζεται στην υπόθεση ότι κάθε βοοειδές πάνω από την ηλικία των έξι μηνών στο Ηνωμένο Βασίλειο έχει εν δυνάμει μολυνθεί. Λαμβάνονται μέτρα για την αφαίρεση των ιστών που θα μπορούσαν να περιέχουν τη μόλυνση.

Η Επιτροπή θα κάνει ότι μπορεί για να υποστηρίξει την έρευνα και την ανάπτυξη μιας κατάλληλης δοκιμής για το μέλλον.
ΓΡΑΠΤΗ ΕΡΩΤΗΣΗ E-2152/96 υποβολή: Mark Killilea (UPE) προς την Επιτροπή (2 Αυγούστου 1996)

Θέμα: Κατάργηση των συρόμενων διχτιών για την αλιεία τόνου στις Βασικές αλιευτικές ζώνες

Μπορεί η Επιτροπή να σχολιάσει άρθρο της εφημερίδας της αλιευτικής βιομηχανίας «Ο ναυτικός», της 28ης Ιουνίου 1996, στο οποίο αναφέρεται ότι ως αποτέλεσμα μποϋκοτάζ οι κονσερβοποιίες στην περιοχή της Βασκίας της Ισπανίας δεν θα δεχθούν κατά την επόμενη περίοδο κανένα γαλλικό ή ιρλανδικό μακρύπτερο τόνο που έχει αλιευθεί με συρόμενα δίκτυα;

Τί είδους μέτρα προτείνει η Επιτροπή ότι πρέπει να ληφθούν προκειμένου να μην επιτραπεί η εφαρμογή ενός τέτοιου περιορισμού στην αγορά τόνου;

Απάντηση της κ. Bonino εξ ονόματος της Επιτροπής (10 Οκτωβρίου 1996)

Η Επιτροπή δεν έλαβε γνώση καμιάς καταγγελίας που να σχετίζεται με την ερώτηση που υπέβαλε το Αξιότιμο Μέλος του Κοινοβουλίου.

Κατά βάση, η Επιτροπή υπογραμμίζει το γεγονός ότι η άρνηση της κονσερβοποιίας να αποδεχθεί ορισμένες κατηγορίες προϊόντων για τον ανεφοδιασμό της σε πρώτες ύλες, δεν αντιβαίνει καμιά ισχύουσα ρύθμιση, εκτός εάν αποτελεί εμπόδιο στην ελεύθερη διακίνηση των προϊόντων.

Η Επιτροπή ζήτησε πληροφορίες από τις ισπανικές αρχές.
ΓΡΑΠΤΗ ΕΡΩΤΗΣΗ E-2377/96 υποβολή: Gianfranco Dell'Alba (ARE) προς την Επιτροπή (27 Αυγούστου 1996)

Θέμα: Προσχέδιο προϋπολογισμού 1997

Το κονδύλι Α-238, Δαπάνες διοικητικής λειτουργίας για τεχνική διοικητική στήριξη, περιλαμβάνει στο προσχέδιο προϋπολογισμού 1997 πιστώσεις ύψους 13.270.000 Ecu εκ των οποίων 11.451.000 Ecu προορίζονται για δραστηριότητες στον «κοινωνικό χώρο». Θα μπορούσε να διευκρινίσει η Επιτροπή τι καλύπτει ο κοινωνικός αυτός χώρος και να αιτιολογήσει τις πιστώσεις που έχει ζητήσει όσον αφορά ιδίως κατανομή των δαπανών ανά κτήριο, υλικό και έξοδα λειτουργίας;

Απάντηση του κ. Liikanen εξ ονόματος της Επιτροπής (7 Οκτωβρίου 1996)

Πράγματι, ένα σημαντικό μέρος των πιστώσεων που ζητούνται από το κονδύλι του προϋπολογισμού Α-238 προορίζεται για την κάλυψη των δαπανών που πραγματοποιούν οι γενικές διευθύνσεις (ΓΔ) στον τομέα δραστηριότητας «κοινωνικός χώρος», και συγκεκριμένα η ΓΔ V «Απασχόληση, εργασιακές σχέσεις και κοινωνικές υποθέσεις» και η ΓΔ ΧΧΙΙ «Εκπαίδευση, κατάρτιση και νεότητα».

Το εν λόγω κονδύλι καλύπτει τις δαπάνες λειτουργίας των γραφείων παροχής τεχνικής βοήθειας, με τα οποία η Επιτροπή έχει συνάψει συμβάσεις υπεργολαβίας για την εκτέλεση προγραμμάτων στους εξής τομείς:

- απασχόληση (Miser, Sysdem, Παρατηρητήριο για την απασχόληση, μετά το Έσσεν) 7

- ισότητα ευκαιριών μεταξύ ανδρών και γυναικών 7

- κοινωνική προστασία (καταπολέμηση της φτώχειας, ηλικιωμένοι, άτομα με ειδικές ανάγκες, παρατηρητήριο για την κοινωνική ασφάλεια, οικογένεια) 7

- δημόσια υγεία και υγεία και ασφάλεια στο χώρο εργασίας (Safe) 7

- Socrates, Leonardo, και Νέοι για την Ευρώπη.

Με βάση τις προβλεπόμενες για το 1996 δαπάνες, οι πιστώσεις θα έπρεπε να κατανεμηθούν ως εξής: 25% για τα ακίνητα, 10% για το υλικό και 65% για τη λειτουργία. Οι δαπάνες λειτουργίας καλύπτουν έξοδα πολύ διαφορετικής φύσης ανάλογα με τις συμβάσεις 7 σε μεγάλο βαθμό, συνίστανται σε δαπάνες εκδόσεων, διοργάνωσης συνεδρίων και συναντήσεων και, σε μικρότερο βαθμό, σε πραγματικές δαπάνες λειτουργίας όπως τηλέφωνο, φαξ, αναλώσιμα.
ΓΡΑΠΤΗ ΕΡΩΤΗΣΗ E-1736/96 υποβολή: Marνa Sornosa Martνnez (GUE/NGL) και Salvador Jovι Peres (GUE/NGL) προς την Επιτροπή (3 Iουλίου 1996)

Θέμα: Διατήρηση των αλιευτικών πόρων του κόκκινου τόνου στη Μεσόγειο

Στα παράλια της Βαλένθιας ορισμένα γαλλικά τοναλιευτικά σκάφη ασκούν έντονη πίεση στους πόρους του κόκκινου τόνου ακόμα και κατά την περίοδο ωοτοκίας. Επιπλέον, η χρήση του γρίπου αποδεικνύεται ελάχιστα αποτελεσματική, καθόσον λόγω των προκαλούμενων τραυμάτων χρειάζεται να πεταχθούν πολλά ψάρια.

Τα ανωτέρω αποδεικνύουν κατά κύριο λόγο μια σύγκρουση αρμοδιοτήτων που μπορεί να ρυθμισθεί με την επερχόμενη δημοσίευση του Κανονισμού σχετικά με τη διατήρηση των αλιευτικών πόρων στη Μεσόγειο ο οποίος ακολουθεί τις συστάσεις της ICCAT (Διεθνής Επιτροπή για τη διατήρηση του τόνου του Ατλαντικού).

Δεδομένου ότι η δραστηριότητα των γαλλικών αλιευτικών σκαφών διακυβεύει τη δραστηριότητα των αλιέων στα παράλια της Βαλένθιας, οι οποίοι χρησιμοποιούν μεθόδους που σέβονται περισσότερο τα ψάρια, και θέτουν σε κίνδυνο την επιβίωση του είδους, θα μπορούσε η Επιτροπή να περιορίσει τη χρήση του γρίπου για την αλιεία του κόκκινου τόνου στη Μεσόγειο;

Απάντηση της κας Bonino εξ ονόματος της Επιτροπής (6 Σεπτεμβρίου 1996)

Η Επιτροπή φροντίζει σε μεγάλο βαθμό να εξασφαλίσει το μέλλον της αλιείας του ερυθρού τόνου στη Μεσόγειο και επομένως την εφαρμογή των αποτελεσματικών μέτρων διαχείρισης. Προτεραιότητα δίδεται, όπως υποστηρίζουν και όλες οι επιστημονικές γνώμες, στην προστασία των ιχθυδίων. Για το σκοπό αυτό ο κανονισμός που αφορά τα τεχνικά μέτρα στη Μεσόγειο, κανονισμός (ΕΚ) αριθ. 1626/94 ((ΕΕ αριθ. L 171 της 6.7.1994. )), εισήγαγε διατάξεις που απαγορεύουν την εκφόρτωση και την πώληση των ερυθρών τόνων μικρού μεγέθους. Εξάλλου όπως μαρτυρείται και από την πρότασή της για το πολυετές πρόγραμμα προσανατολισμού IV, η Επιτροπή επιθυμεί να πλαισιώνονται πολύ αυστηρά οι αλιευτικές ικανότητες και οι αλιευτικές προσπάθειες των τμημάτων του στόλου που ειδικεύονται στην αλιεία του ερυθρού τόνου στη Μεσόγειο, για να περιοριστεί η πίεση στον τομέα της αλιείας.

Η Επιτροπή θεωρεί ότι είναι πολύ σημαντικό τα μέτρα αυτά να τύχουν πλήρους εφαρμογής. Αντίθετα δεν θεωρεί ότι η τεχνική της αλιείας με κυκλωτικά γρι-γρι, που χρησιμοποιείται ευρέως σ' ένα σύνολο σημαντικών τύπων αλιείας, για παράδειγμα του τροπικού τόνου, πρέπει να τεθεί υπό αμφισβήτηση.
ΓΡΑΠΤΗ ΕΡΩΤΗΣΗ P-2627/96 υποβολή: Xaver Mayer (PPE) προς την Επιτροπή (2 Οκτωβρίου 1996)

Θέμα: Περικοπή προμήθειας εκ μέρους του κατασκευαστή, για πωλήσεις αυτοκινήτων σε κράτη εκτός ΕΕ

Τον Απρίλιο του 1995 μια Γερμανική επιχείρηση παρήγγηλε ένα αυτοκίνητο σε έναν έμπορο αυτοκινήτων με έδρα τη Γερμανία. Το αυτοκίνητο παραδόθηκε στην επιχείρηση και τέθηκε σε κυκλοφορία τον Αύγουστο του 1995. Λόγω των χαμηλών πωλήσεων, δόθηκε, μετά από συνεννόηση με τον κατασκευαστή, σημαντική έκπτωση. Το αυτοκίνητο εστάλη το Νοέμβριο του 1995 στην Ουγγαρία, σε θυγατρική της επιχείρησης, και έλαβε χώρα η απαιτούμενη μεταβίβαση. Λόγω αυτής της αλλαγής έδρας, ο κατασκευαστής απαιτεί από τον έμπορο την επιστροφή της προμήθειας εξυπηρέτησης πελάτη, η οποία ανέρχεται σε 3% της γερμανικής τιμής καταλόγου για το αυτοκίνητο με το βασικό του εξοπλισμό.

Συμμορφώνεται η απαίτηση του κατασκευαστή με τον κανονισμό (ΕΚ) 1475/95 ((ΕΕ L 145 της 29.06.1995, σελ. 25 )) της 28ης Ιουνίου 1995 σχετικά με την εφαρμογή στα αυτοκίνητα, του άρθρου 85 παρ. 3 της Συνθήκης, σχετικά με δέσμες συμφωνιών περί διακίνησης εμπορευμάτων και εξυπηρέτησης πελατών;

Αν ναι, μπορεί η Επιτροπή να αναφέρει το λόγο, δεδομένου ότι το αυτοκίνητο πουλήθηκε σε γερμανική επιχείρηση και η επιχείρηση που εδρεύει στην Ουγγαρία αποτελεί θυγατρική επιχείρησης με έδρα στην Ευρωπαϊκή Ένωση;

Συμμορφώνεται η απαίτηση του κατασκευαστή με τη συμφωνία σύνδεσης μεταξύ Ευρωπαϊκής Ένωσης και Ουγγαρίας;

Απάντηση του κ. Van Miert εξ ονόματος της Επιτροπής (18 Οκτωβρίου 1996)

Η Επιτροπή αυτή τη στιγμή ελέγχει εάν, στην παρούσα περίπτωση, μπορεί να διαπιστωθεί παράβαση των διατάξεων του κανονισμού (ΕΚ) αριθ. 1475/95 σχετικά με τη διανομή αυτοκινήτων οχημάτων. Δεν θα παραλείψει να κοινοποιήσει στο Αξιότιμο Μέλος το αποτέλεσμα της έρευνάς της το συντομότερο δυνατόν.
ΓΡΑΠΤΗ ΕΡΩΤΗΣΗ E-2048/96 υποβολή: Nuala Ahern (V) προς την Επιτροπή (19 Iουλίου 1996)

Θέμα: Aπόρριψη πυρομαχικών στον Κόλπο του Κάρντιγκαν

Σε επιστολή που απέστηλε ο Κόμης Howe, ο βρετανός Υπουργός Άμυνας υπεύθυνος για θέματα περιβάλλοντος, στο βρετανό βουλευτή, Gynog Dafis, του αποκάλυψε ότι μετά το δεύτερο παγκόσμιο πόλεμο είχαν απορριφθεί ανεπίσημα μερικές εμπρηστικές βόμβες στον Κόλπο του Κάρντιγκαν. Η απόρριψη αυτών των πυρομαχικών πραγματοποιήθηκε κατά τη διάρκεια 36 εξορμήσεων στη λεγόμενη «περιοχή απόρριψης».

Καθώς ο βρετανός Υπουργός Άμυνας παραδέχεται ότι δεν διατίθενται πλήρη αρχεία γι' αυτές τις απορρίψεις, θα μπορούσε η Επιτροπή να λάβει μέτρα για να συμβάλει στον εντοπισμό, έλεγχο και ενδεχομένως απομάκρυνση αυτών των πυρομαχικών για να προστατευθεί το θαλάσσιο περιβάλλον από πιθανή ρύπανση;

Απάντηση της κας Bjerregaard εξ ονόματος της Επιτροπής (1 Οκτωβρίου 1996)

Η Επιτροπή δεν εγνώριζε τα σχετικά με την πόντιση πυρομαχικών στον κόλπο του Cardigan, γνωρίζει όμως ότι στο παρελθόν έχουν ποντιστεί πυρομαχικά στα ύδατα πολλών κρατών μελών. Η πόντιση πυρομαχικών δεν αποτελεί ζήτημα που εμπίπτει στις αρμοδιότητες της Κοινότητας. Η Επιτροπή θεωρεί ότι στον βαθμό που είναι αναγκαίο, εναπόκειται στα ενδιαφερόμενα κράτη μέλη να αποφασίσουν τη λήψη των καταλληλότερων μέτρων.
ΓΡΑΠΤΗ ΕΡΩΤΗΣΗ E-2125/96 υποβολή: Gianni Tamino (V) προς την Επιτροπή (26 Iουλίου 1996)

Θέμα: Χώρος εναπόθεσης Grumolo delle Abbadesse (Veneto)

Η Περιφέρεια Veneto στις 30.5.1995, με την απόφαση αριθ. 3092, ενέκρινε εκ νέου το σχέδιο δημιουργίας χώρου εναπόθεσης στερεών αστικών λυμάτων και ειδικών εξομοιούμενων λυμάτων, στο δήμο Grumolo delle Abbadesse στη θέση Sarmego.

Το σχέδιο του ανωτέρω χώρου εναπόθεσης είχε ήδη εγκριθεί στις 30.7.1993, αλλά είχε παγώσει στις 24.11.1994, με απόφαση του Περιφερειακού Διοικητικού Δικαστηρίου που επικυρώθηκε από το Ανώτατο Διοικητικό στις 7.4.1995, διότι:

- δεν προέβλεπε την ενδεδειγμένη στεγανοποίηση και επομένως την κατάλληλη προστασία του υδροφόρου ορίζοντα, το ανώτατο σημείο του οποίου βρίσκεται ψηλότερα από το χαμηλότερο σημείο του χώρου εναπόθεσης 7

- η έκθεση καταλληλότητας δεν ήταν σύμφωνη με την απόφαση του Υπουργού Περιβάλλοντος 559/87 που μετατρέπει σε εθνικό δίκαιο την οδηγία 85/337/ΕΟΚ ((ΕΕ L 175 της 5.7.1985, σ.40. )) περί αξιολόγησης περιβαλλοντικών επιπτώσεων.

Η νέα απόφαση στηρίχθηκε σε νεότερη μελέτη που δεν ανταποκρίνεται στις προϋποθέσεις της οδηγίας για την αξιολόγηση των περιβαλλοντικών επιπτώσεων αλλά επαναλαμβάνει την προηγούμενη μελέτη καταλληλότητας, και για το λόγο αυτό το Περιφερειακό Διοικητικό Δικαστήριο του Veneto ανέστειλε και πάλι στις 27.3.1996 την απόφαση της Περιφέρειας.

Επειδή η Περιφερειακή Επιτροπή του Veneto έχει εκφράσει τη βούληση να συνεχίσει πάση θυσία την κατασκευή του χώρου εναπόθεσης, ποιές πρωτοβουλίες σκοπεύει να αναλάβει η Επιτροπή, ώστε το εν λόγω σχέδιο δημιουργίας χώρου εναπόθεσης να συμμορφωθεί τόσο με την οδηγία περί αξιολόγησης περιβαλλοντικών επιπτώσεων όσο και με την οδηγία περί λυμάτων (91/156/ΕΟΚ) ((ΕΕ L 78 της 26.3.1991, σ. 32. )) που θα έπρεπε να τεθεί σε ισχύ την 1.4.1993;

Πώς σκοπεύει, γενικότερα, να ενεργήσει, ώστε να συμμορφωθεί η Ιταλία με τις ανωτέρω δύο οδηγίες τις οποίες έχει πολλές φορές παραβιάσει;

Απάντηση της κας Bjerregaard εξ ονόματος της Επιτροπής (20 Σεπτεμβρίου 1996)

Η Επιτροπή διαπιστώνει, σύμφωνα με τα στοιχεία που παρέχει το Αξιότιμο Μέλος, ότι τα δικαστικά όργανα της Ιταλίας ανέστειλαν, δύο φορές, τις αποφάσεις της περιφέρειας του Veneto, όσον αφορά τον εν λόγω χώρο εναπόθεσης. Θα αποταθεί στις ιταλικές αρχές όσον αφορά την υπόθεση αυτή και δεν θα παραλείψει να δώσει την ενδεδειγμένη συνέχεια στο θέμα.

Όσον αφορά την οδηγία 91/156/ΕΟΚ, η Επιτροπή κίνησε διαδικασία παράβασης, βάσει του άρθρου 169 της συνθήκης ΕΚ, κατά της Ιταλίας.
ΓΡΑΠΤΗ ΕΡΩΤΗΣΗ P-0892/96 υποβολή: Anne Andrι-Lιonard (ELDR) προς το (3 Απριλίου 1996)

Θέμα: Ανανέωση της εξαιρέσεως από το άρθρο 85, παρ. 1 της Συνθήκης για την Ευρωπαϊκή Ένωση την οποία ζήτησε το 1993 η United International Pictures (UIP)

H Επιτροπή εξακολουθεί να μην έχει αποφανθεί σχετικά με την ανανέωση της εξαιρέσεως από το άρθρο 85 Ά 1 της Συνθήκης για την Ευρωπαϊκή Ένωση την οποία ζήτησε το 1993 η εταιρεία UIP.

Η UIP συνεχίζει να προβαίνει ως εκ τούτου στις παράνομες υπό την έννοια των κανόνων του ανταγωνισμού στην Κοινότητα πρακτικές της στην ευρωπαϊκή αγορά.

Η κατάσταση αυτή οδηγεί στην αποσταθεροποίηση του συστήματος διανομής και παραγωγής ευρωπαϊκών ταινιών, στοιχείο που είναι παράδοξο δεδομένης της πολιτικής που εννοεί να ακολουθεί κανείς στο επίπεδο των οπτικοακουστικών μέσων στην Ευρώπη (Πρόγραμμα Media II, Οδηγία περί τηλεοράσεως χωρίς σύνορα).

Τι σκοπεύει να πράξει το Συμβούλιο για να θεσπίσει κανόνες ανταγωνισμού που να είναι αποτελεσματικοί για τον ευρωπαϊκό χώρο των οπτικοακουστικών μέσων;

Απάντηση (19 Νοεμβρίου 1996)

Το Συμβούλιο αποδίδει ιδιαίτερη σημασία στην τήρηση των ισχυόντων περί ανταγωνισμού στον ευρωπαϊκό οπτικοακουστικό χώρο, την ιδιομορφία του οποίου πρέπει να διαφυλάξουμε. Ωστόσο, δυνάμει του άρθρου 155 της Συνθήκης, η Επιτροπή «μεριμνά για την εφαρμογή της παρούσας Συνθήκης καθώς και των διατάξεων που θεσπίζονται δυνάμει αυτής από τα όργανα».

Όσον αφορά την ανανέωση της εξαίρεσης από το άρθρο 85 παρ. 1 της Συνθήκης, που παραχώρησε η Επιτροπή στην United International Pictures (UIP), δεν εμπίπτει στις αρμοδιότητες του Συμβουλίου να αποφανθεί για την περίπτωση στην οποία αναφέρεται το αξιότιμο μέλος του Ευρωπαϊκού Κοινοβουλίου.
ΓΡΑΠΤΗ ΕΡΩΤΗΣΗ E-2156/96 υποβολή: Bαrbara Dόhrkop Dόhrkop (PSE) προς την Επιτροπή (2 Αυγούστου 1996)

Θέμα: Δράσεις της Επιτροπής σχετικά με την διαπολιτιστική εκπαίδευση

Στις παρατηρήσεις της θέσης Β3-1001, του γενικού προϋπολογισμού της Ευρωπαϊκής Ένωσης για το οικονομικό έτος 1996, αναφέρεται ότι ποσόν ύψους 5 εκατομμυρίων Ecu προορίζεται «για την εκπαίδευση των τέκνων των μεταναστών εργαζομένων, καθώς και των τέκνων των ατόμων που ασκούν πλανόδιο επάγγελμα, των ταξιδιωτών και των τσιγγάνων, και για την διαπολιτιστική εκπαίδευση (κεφάλαιο ΙΙ δράση 2 του προγράμματος Socrates)».

Θα μπορούσε η Επιτροπή να αναφέρει λεπτομέρειες σχετικά με τις παρεμβάσεις που πραγματοποίησε προς την κατεύθυνση αυτή;

Ποιες αναλήψεις υποχρεώσεων και ποιές δαπάνες εκτελέσθηκαν, όσον αφορά τη συγκεκριμένη θέση;

Έλαβε υπόψη της η Επιτροπή τις πρωτοβουλίες που προηγήθηκαν του προγράμματος Socrates, σε θέματα διαπολιτιστικής εκπαίδευσης;

Απάντηση της κας Cresson εξ ονόματος της Επιτροπής (16 Σεπτεμβρίου 1996)

Η Επιτροπή, σύμφωνα με το άρθρο 14 της απόφασης αριθ. 819/95/ΕΚ του Ευρωπαϊκού Κοινοβουλίου και του Συμβουλίου (14 Μαρτίου 1995) ((ΕΕ αριθ. L 87 της 20.4.1995. )) και σε συνέχεια της γνώμης που εξέφερε η επιτροπή Socrates κατά τη συνεδρίασή της στις 28 και 29 Φεβρουαρίου 1996 κατάρτισε σχέδιο εργασίας και προέβη στην κατανομή του προϋπολογισμού για το τρέχον έτος. Κατά αυτό τον τρόπο, ο προϋπολογισμός που χορηγήθηκε για την ενέργεια 2, του κεφαλαίου ΙΙ του Socrates (διαπολιτιστική εκπαίδευση, εκπαίδευση των παιδιών των διακινουμένων, των τσιγγάνων και των παιδιών των περιοδευόντων επαγγελματιών) ανέρχεται σε 6 εκατ. ECU και κατανέμεται σε δύο σκέλη των οποίων το ένα αφορά τα νέα σχέδια και το άλλο τα πολυετή σχέδια του 1995 που υπεβλήθησαν για παράταση την 1η Σεπτεμβρίου 1996.

Μετά την 1η Μαρτίου 1996, οι εθνικοί φορείς ενέκριναν και απέστειλαν στην Επιτροπή 68 νέα σχέδια με συνολικό προϋπολογισμό 3,8 εκατ. ECU. Η Επιτροπή λαμβάνοντας υπόψη τη γνώμη της υποεπιτροπής «Σχολική Εκπαίδευση» που εξέφερε αυτή κατά τη συνεδρίασής της της 28ης Ιουνίου 1996, ενέκρινε και χρηματοδότησε 42 σχέδια με συνολικό προϋπολογισμό 1,64 εκατ. ECU. Επιπλέον και σε κοινή συμφωνία με την επιτροπή Socrates, η Επιτροπή χρηματοδότησε την παράταση 3 σχεδίων που υπέβαλαν ευρωπαϊκά σωματεία με συνολικό προϋπολογισμό 865.000 ECU.

Το 1995, η Επιτροπή επέλεξε και χρηματοδότησε 166 σχέδια με συνολικό προϋπολογισμό 5,45 εκατ. ECU από ένα σύνολο 239 σχεδίων που υπέβαλαν τα μέλη της ομάδας ad hoc και αφορούσαν πρωτοβουλίες που άρχισαν να διεξάγονται πριν από την έγκριση του προγράμματος Socrates. Δεδομένου ότι τα σχέδια αυτά στην πλειονότητά τους ήταν πολυετή, η Επιτροπή κρίνει ότι μετά την 1η Σεπτεμβρίου 1996 θα υποβληθούν για παράταση πάνω από 100 σχέδια για τα οποία θα ζητηθεί συνολική χρηματοδότηση που θα υπερβαίνει το ποσό των 3,5 εκατ. ECU που έχει προβλεφθεί γι'αυτό το σκοπό.

Η Επιτροπή διαβιβάζει απευθείας στο αξιότιμο μέλος και στη Γενική Γραμματεία του Κοινοβουλίου ένα κατάλογο των σχεδίων που χρηματοδοτήθηκαν από την Επιτροπή το 1995 και κατά την πρώτη φάση του 1996.
ΓΡΑΠΤΗ ΕΡΩΤΗΣΗ E-2201/96 υποβολή: Alexander Falconer (PSE) προς την Επιτροπή (2 Αυγούστου 1996)

Θέμα: Αναστολή της επιστροφής για το άμυλο

Απαντώντας σε επιστολή μου η ΓΔ VI δήλωσε ότι η επιστροφή της παραγωγής αμύλου είναι, από τις 12 Απριλίου 1996, μηδενική εφόσον «οι σημερινές υψηλές τιμές στην παγκόσμια αγορά πρώτων υλών, που χρησιμοποιούνται για την παρασκευή αμύλου, δεν επιτρέπουν πλέον τον καθορισμό επιστροφής υπέρ των ευρωπαϊκών αμυλοβιομηχανιών».

Πολλές χαρτοβιομηχανίες αγοράζουν κάθε χρόνο μεγάλες ποσότητες αμύλου από την ΕΕ. Εξαιτίας των περυσινών κακοκαιριών, οι ευρωπαϊκές τιμές αμύλου αυξήθηκαν κατά 30% αυξάνοντας κατά πολύ το βιομηχανικό κόστος. Προς αντιμετώπιση της κατάστασης αυτής οι βιομηχανίες θα ήθελαν να εισαγάγουν άμυλο από χώρες εκτός της Κοινότητας, π.Χ. από την Άπω Ανατολή. Γνωρίζω ότι έχουν ήδη εισαχθεί αδασμολόγητα 20.000 περίπου τόννοι αμύλου ταπιόκας στην ΕΕ από ευρωπαίο αμυλοπαραγωγό και πωλήθηκαν ως ευρωπαϊκό άμυλο.

Μπορεί μήπως να επιβεβαιώσει η Επιτροπή ότι θα επιφυλαχθεί η ίδια απαλλαγή από δασμούς και για άλλα φορτία αυτού του προϊόντος που φθάνουν στην ΕΕ;

Εάν όχι, μπορεί η Επιτροπή να επιβεβαιώσει ότι θα επαναφέρει την επιστροφή για το άμυλο;

Aπάντηση του κ. Fischler εξ ονόματος της Επιτροπής (24 Σεπτεμβρίου 1996)

Η Επιτροπή έμαθε με πολύ έκπληξη ότι ένας ευρωπαίος αμυλοπαραγωγός εισήγαγε αφορολόγητα 20.000 περίπου τόνους ταπιόκας στην Κοινότητα και θα παρακαλούσε να έχει περισσότερες πληροφορίες τις οποίες ίσως διαθέτει το Αξιότιμο Μέλος του Κοινοβουλίου.

Ο ισχύων εισαγωγικός δασμός για άμυλο ταπιόκας (κωδικός ΣΟ 11081400) ανέρχεται σε 228.7 εκατ. ECU ανά τόνο. Βάσει δασμολογικής ποσόστωσης 17,875 τόνων (από τους οποίους 7,500 τόνοι διατίθενται για εισαγωγές από την Ταϋλάνδη), υπάρχει πράγματι δυνατότητα εισαγωγής, φέτος, αμύλου ταπιόκας με δασμό 128,7 εκατ. ECU ανά τόνο (δηλαδή 100 ECU ανά τόνο μείον τον ισχύοντα εισαγωγικό δασμό). Δεν επιτρέπονται οι εισαγωγές εκτός των δασμολογικών αυτών ποσοστώσεων.

Η Επιτροπή δεν προτίθεται να χορηγήσει οποιαδήποτε δυνατότητα αφορολόγητης εισαγωγής στην Κοινότητα του προϊόντος αυτού και συνεχίζει να τηρεί τις δεσμεύσεις της GATT που προβλέπουν σταδιακή μείωση των εισαγωγικών δασμών.

Όσον αφορά τις επιστροφές, το άμυλο απολαύει σήμερα επιστροφής κατά την εξαγωγή. Οι επιστροφές παραγωγής μπορούν να αποκατασταθούν το συντομότερο μόλις επιτρέψουν οι συνθήκες που επικρατούν στην αγορά.
ΓΡΑΠΤΗ ΕΡΩΤΗΣΗ E-1719/96 υποβολή: Στέλιος Αργυρός (PPE) προς την Επιτροπή (25 Iουνίου 1996)

Θέμα: Κοινοτικό πλαίσιο στήριξης για την Ελλάδα - Οργανισμός Μεγάρου Μουσικής Αθηνών (ΟΜΜΑ)

Η Ευρωπαϊκή Επιτροπή, στο πλαίσιο του Κοινοτικού Πλαισίου Στήριξης για την Ελλάδα, για την περίοδο από 22 Νοεμβρίου 1994 έως 31 Δεκεμβρίου 1999, ενέκρινε, για το Μέτρο 2.7 του Υποπρογράμματος Πολιτισμού «Συνεδριακό και Πολιτιστικό Κέντρο Αθηνών», δημόσιες δαπάνες ύψους 20.000.000 Ecu, εκ των οποίων, η κοινοτική χρηματοδότηση από το ΕΤΠΑ ανέρχεται στο ποσό των 11.000.000 Ecu.

Έχει ελέγξει η Επιτροπή κατά πόσο οι στόχοι και η περιγραφή του μέτρου για το Μέγαρο Μουσικής είναι αποτέλεσμα σοβαρής μελέτης σκοπιμότητας και βιωσιμότητας; Επιπλέον, έχει ελέγξει η Επιτροπή αν για το έργο αυτό θα ήταν επιθυμητή και εφικτή η χρηματοδότηση από ιδιωτικούς πόρους;

Απάντηση της κας Wulf-Mathies εξ ονόματος της Επιτροπής (05 Σεπτεμβρίου 1996)

Κατά τη διαπραγμάτευση του επιχειρησιακού προγράμματος «τουρισμός-πολιτισμός», η Επιτροπή ζήτησε μια εκτίμηση της βιωσιμότητας του προβλεπόμενου κέντρου διασκέψεων. Τα αποτελέσματα της μελέτης ήταν ικανοποιητικά. Όσον αφορά τη συγκριτική μελέτη κόστους-οφέλους που προβλέπεται από τον κανονισμό του Ευρωπαϊκού Ταμείου Περιφερειακής Ανάπτυξης ((Κανονισμός (ΕΕ) αριθ. 4254/88 όπως τροποποιήθηκε - ΕΕ αριθ. L 193 της 31.7.1993. )), απομένει ακόμη να υποβληθεί από τον οργανισμό που είναι υπεύθυνος για το σχέδιο.

Σύμφωνα με τις πληροφορίες που διαθέτει η Επιτροπή, έχει ήδη εξασφαλιστεί η χρηματοδοτική συμμετοχή του ιδιωτικού τομέα στην υλοποίηση του σχεδίου.